Qorti tal-Appell Kriminali Onor. Imħallef Consuelo Borg Alamango, LL.D., Dip Matr., (Can) Illum, 14 ta' Novembru 2019 Maltija bin-numru: 204889 M, akkuzat quddiem il-Qorti tal-Magistrati (Malta) talli: Fl-10 t' Ottubru, 2016, f' diversi hinjiet u fil-granet ta' qabel bla hsieb li jisraq jew li jaghmel hsara kontra l-ligi, izda biss biex jezercita jedd li jippretendi li ghandu, gieghel bl-awtorita' tieghu nnifsu lill-Michael Pace Warrington ihallas dejn, jew jesegwixxi obbligazzjoni tkun li tkun, jew fixkel lill-istess Michael Pace Warrington fil-pussess ta' hwejgu, jew hatt bini, jew b' xi mod iehor kontra l-ligi indahal fi hwejgu billi biddel is-serratura tal-bieb tal-bejt. Il-Qorti giet mitluba sabiex f' kaz ta' htija ai termini tal-Artikolu 377 (3) tal-Kap 9 tordna t-tnehhija ta' kull dizordni jew inkonvenjent li bih ikun sar ir-reat, jew li tordna lill- akkuzat sabiex jikkonforma ruhu mal-ligi fi zmien moghti lilu taht dik il-penali li joghgobha timpani l-Qorti fin-nuqqas. Rat is-sentenza tal-Qorti tal-Magistrati (Malta) tas-7 ta' Mejju, 2019 fejn il-Qorti wara li rat l-Artikolu 85 tal-Kodici Kriminali iddikjarat lill-imputat hati tal-imputazzjoni dedotta fil-konfront tieghu u ikkundannatu ghall-hlas ta' multa ta' mitejn ewro u, ai termini tal-artikolu 377 tal-Kodici Kriminali, ordnatlu sabiex fi zmien sebat ijiem jaghti kopja tac-cavetta tal-bieb tal-blokk John Rose Apartments, Triq l-Istamnar, Ħad-Dingli lill-Michael Pace Warrington taht penali ta' ghaxar ewro kuljum ghal kull gurnata ta' ritard. Rat ir-rikors tal-appellanti Joseph Camilleri Naudi minnu pprezentat fit-23 ta' Mejju, 2019 fejn talab lil din il-Qorti jogħġobha sabiex (i) tannulla s-sentenza tal-Qorti tal-Maġistrati (Malta) bħala Qorti ta' Ġudikatura Kriminali fl-ismijiet 'Il-Pulizija vs Joseph Camilleri Naudi' tas-7 ta' Mejju, 2019 u tipproċedi skont il-liġi billi tirrimetti l-atti lill-Ewwel Qorti; (ii) b'mod alternattiv, u biss subordinarjament tħassar konsegwentement tillibera lill-appellanti minn kull imputazzjoni, ħtija w piena, u (iii) in subsidium fl-eventwalita' li din il-Qorti ma taqbilx mal-appellanti u tħoss li l- imsemmija sentenza m'għandhiex tkun revokata, allura tirriforma s-sentenza appellata billi tikkonfermaha fil-parti fejn sabet il-ħtija u tirrevoka dik il-parti tas-sentenza konċernanti l-piena erogata fil-konfront tal-appellant Joseph Camilleri Naudi, u minflok tgħaddi sabiex tinfliġġi piena li hija tax-xorta u kwantita' li trid il-liġi u piena li hi aktar ekwa considerando ċ-ċirkostanzi kollha tal-każ odjern, u dan taħt kull provvediment li din l- Onorabbli Qorti jidhrilha xieraq u opportun. L-ewwel aggravju: Il-proċeduri huma difettużi u nulli stante li l-appellanti ma ngħatax smiegħ xieraq u ma ġewx rispettati regoli proċedurali mill-iżjed bażiċi; Illi fis-seduta tas-26 ta' Frar 2019, il-prosekuzzjoni ddikjarat lli m'għandhiex iżjed provi x'tipproduċi fil-kawża quddiem l-Ewwel Qorti; Illi sa dan l-istadju l-provi prodotti mill-prosekuzzjoni kienu (i) affidavit ta' WPC 340 u rapport tal-inċident, (ii) Reuben Camilleri Naudi in rappreżentanza ta' ARMS Limited, (iii) Albert Touarha in rappreżentanza tal-Enemalta, u (iv) Stefan Cristina in rappreżentanza wkoll tal-Enemalta; Illi l-prosekuzzjoni ngħatat l-opportunita' li jitressqu dawn il-provi f'numru ta' seduti, u cioe fis-seduta tat-30 ta' Jannar 2018, fis-seduta tal-21 ta' Marzu 2018, fis-seduta tad-29 ta' Mejju 2018, fis-seduta tal-25 ta' Settembru 2018, fis-seduta tal-20 ta' Novembru 2018, fis-seduta tat-22 ta' Jannar 2019, u fis-seduta tas-26 ta' Illi fis-seduta tas-26 ta' Frar 2019, u cioe fis-seba' seduta mħollija għal dan il- għan,1 il-prosekuzzjoni ddikjarat li m'għandhiex iktar provi x'tipproduċi, u l- kawża tħalliet għas-7 ta' Mejju 2019 għall-provi difiża u trattazzjoni; Illi sa dan l-istadju ix-xhieda kollha prodotti mill-prosekuzzjoni, għal xi raġuni jew oħra, ma kienu bl-ebda mod relatati mal-akkuża maħruġa fil-konfront tal- appellant, u cioe mal-akkuża li l-appellant biddel is-serratura tal-bieb tal-bejt; Illi fis-7 ta' Mejju 2019, b'sorpriża kbira għall-appellant, il-konsulent legali tal- kwerelanti Michael Pace Warrington talab li jitħalla jixhed l-istess kwerelanti. L-Ewwel Qorti laqgħet it-talba minkejja li l-appellanti oġġezzjoni għat-taba peress illi, kif ġie debitament verbalizzat, fis-seduta tas-26 ta' Frar 2019 il-prosekuzzjoni kienet iddikjarat li m'għandhiex iżjed provi x'tipproduċi; Illi kif jidher fil-verbal tas-7 ta' Mejju 2019, "Il-Qorti tilqa' t-talba li jixhed Michael Pace Warrington stante li huwa ċar li peress li din il-kawża u l-kawża fejn l-istess kwerelant huwa imputat kienu qegħdin jimxu flimkien pero' mhux neċessarjament għandhom l-istess 1 F'dan in-numu mhux qed jiġu kkunsidrati l-ewwel ħames (5) seduti stante li l-prosekuzzjoni kienet għadha ma bdietx ittella' l-provi tagħha. Illi bir-rispett kollu dovut din ir-raġuni ma għandha ebda bażi legali. L- oġġezzjoni tad-difiża kienet purament ibbażata fuq il-fatt li l-kwerelant ma kellux jitħalla jixhed ġialadarba kienu ngħalqu l-provi tal-prosekuzzjoni. kawża l-oħra fejn il-kwerelant kien imputat, u liema kawża kienet qiegħda timxi flimkien mal-kawża odjerna, ma kellha ebda rilevanza għall-oġġezzjoni tal- appellanti, u ma kellu jkollha ebda import fuq id-deċiżjoni tal-Ewwel Qorti; Illi l-prosekuzzjoni kienet fid-dmir li ġġib l-aħjar prova u li dan tagħmlu fil-ħin opportun u ċertament mhux wara li tkun diġa' għalqet il-provi tagħha, speċjalment meta din il-prova kienet sa mill-bidu nett disponibbli għaliha; Illi r-regoli proċedurali jridu jiġu segwiti b'iżjed rigorożita' fil-kamp kriminali stante li dawn jeżistu sabiex jipproteġu l-interess tal-partijiet u d-drittijiet tal- imputat, inkluż id-dritt tiegħu għal smiegħ xieraq; Illi fil-każ de quo ix-xhieda tal-kwerelanti Michael Pace Warrington kienet filfatt l-ewwel testimonjanza relatata mal-akkuża de quo u b'hekk iktar ġiet ippreġudikata d-difiża tal-apprelllanti; Illi mhux talli tħalla jixhed il-kwerelanti wara li l-prosekuzzjoni kienet għalqet il- provi tagħha, talli kif jidher fil-verbal tas-7 ta' Mejju 2019, l-appellanti, wara li xehed hu personalment, talab differiment sabiex jitħarrku x-xhieda msemmija mill-kwerelanti Michael Pace Warrington. Il-prosekuzzjoni u l-parte civile irrimettew ruħhom, iżda l-Ewwel Qorti ċaħdet it-talba tal-esponenti peress li "dawn ix-xhieda kienu magħrufin mill-imputat ferm qabel is-seduta tal-lum u għaldaqstant tiċħad it- Illi huwa prinċipju bażiku u fil-kamp kriminali prosekuzzjoni trid tipprova l-każ tagħha lil hin minn kull dubju dettat mir- raġuni, u li huwa l-oneru tal-prosekuzzjoni li ġġib tali prova. L-imputat ma għandu ebda obbligu li jġib prova sabiex jiskolpa ruħu mill-akkuża dedotta kontrih sakemm dik l-akkuża ma tkunx ġiet debitament ippruvata; Illi fil-kawża odjerna is-sidien l-oħra tal-blokka John Rose Apartments issemmew l-ewwel darba mill-kwerelanti waqt ix-xhieda tiegħu tas-7 ta' Mejju 2019, u għalhekk, qabel din id-data, l-appellanti ma kellu ebda interess li jħarrikom bħala xhieda tiegħu! Illi għalhekk huwa ċar li l-kawża quddiem l-Ewwel Qorti, u speċifikament is- seduta tas-7 ta' Mejju 2019, kienet inflitta minn nuqqasijiet proċedurali serjissimi li kisru d-drittijiet fondamentali tal-appellanti u ċaħħduh milli jkollu smiegħ Mhux talli l-prosekuzzjoni ngħatat seba' (7) seduti biex tressaq ix-xhieda tagħha filwaqt li l-appellant ingħata seduta waħda (1), talli l-prosekuzzjoni tħalliet iġġib iżjed xhieda wara li kienet iddikjarat il-provi tagħha magħluqa, u agħar minn hekk l-Ewwel Qorti ċaħdet it-talba tad-difiża appellanti li jħarrek ix- xhieda li ġew imsemmija f'dan l-istadju! It-tieni aggravju: Illi l-akkuża ma ġietx ippruvata oltre kull dubju dettat mir-raġuni (għalkemm mingħajr preġudizzju għal) mill-ewwel aggravju, l-appellanti jissottometti li in ogni każ l-akkuża kontrih ma ġietx ippruvata sal-grad rikjest fil-kamp kriminali; Illi ssir referenza għas-sentenza mogħtija fid-9 ta' Mejju 2012 fl-ismijiet 'Il-Pulizija v. Maris Dimech et', fejn il-Qorti tal-Appell Kriminali spjegat l-elementi tar-reat li bih ġie akkużat l-appellant: Biex jikkonfigura ruhu r-reat ta' ragion fattasi, iridu jikkonkorru dawn l-elementi: "(1) att estern li jispolja lil xi hadd iehor minn haga li jkun qieghed igawdi, liema att ikun ezegwit kontra l-opposizzjoni, espressa jew presunta, ta' dan il-hadd iehor; (2) il-kredenza li l-att qieghed isir b'ezercizzju ta' dritt; (3) il-koxjenza fl-agent li hu qieghed jaghmel 'di private braccio' dak li jmissu jsir per Illi dawn l-element ma ġew b'ebda mod ippruvati fil-każ de quo. Kif ġja ingħad l-uniku xhieda ta' rilevanza għall-akkuża de quo kienet dik tal-kwerelant Michael Pace Warrington, li madanakollu xorta waħda ma ppruvatx l-akkuża sal-grad rikjest fil-kamp kriminali; Illi bħala eżempju, fix-xhieda tiegħu tas-7 ta' Mejju 2019 il-kwerelant qal biss illi huwa m'għandux aċċess għal fuq il-bejt, u allega wkoll li s-sidien ta' appartamenti oħra fl-istess blokka wkoll m'għandhomx aċċess għal fuq il-bejt; Illi madanakollu, meta mistoqsi in kontro eżami, il-kwerelanti kkonferma li hu qiegħed biss jassumi li l-appellanti kien bidel is-serratura, iżda li ma għandu assolutament ebda prova dwar dan: Difiża: Sewwa. Inti lis-sur Bonnici rajtu jibdel xi serratura? Ma rajt xejn minn dan hux hekk? Ma rajtux jibdel xi serratura hux hekk? Xhud: Ma rajtux jibdilha. Difiża: Rah xi ħaddieħor minn dawn in-nies li semmejt? Xhud: Le imma hu reponsabbli tal-bieb tal-bejt. Jekk ma bidilhiex hu mela ma bidilha ħadd. Illi anki fuq mistoqsija tal-Qorti, l-appellanti kkonferma li hu qiegħed biss jassumi li l-appellanti biddel is-serratura: Qorti: Ġieli rajtu lilu fuq il-bejt jew jiftaħ dan il-bieb? Illi ċertament li din it-testimonjanza waħedha ma tistax titqies bħala l-aħjar prova, u inoltre ċertament li ma jistax jingħax li mill-provi prodotti mill- prosekuzzjoni ġie pruvat ir-reat ta' ragion fattasi lil hin minn kull dubju dettat mir-raġuni. Fir-realta' lanqas ġie ppruvat element wieħed ta' dan ir-reat, iżda saru biss ħafna allegazzjonijiet li ma ġew ikkoraborati bl-ebda mod. oħra li, dejjem skont il-kwerelant, l-aċċess tagħhom ukoll ġie mfixkel mill- appellant ma nġabux sabiex jixhdu f'dawn il-proċeduri, u dan stante li l- kwerelant jaf ben tajjeb li l-appellant dejjem tahom aċċess hekk kif inhu obbligat li jagħmel skont il-kuntratt t'akkwist tiegħu; Illi ghalhekk l-ewwel Onorabbli Qorti ma setgħitx ragjonevolment issib ħtija tal- imputat fl-imputazzjoni miġjuba kontra tiegħu. It-tielet aggravju: Illi l-piena kienet sproporzjonali fiċ-ċirkostanzi Illi mingħajr preġudizzju għall-aggravji suesposti, qiegħed umilment jiġi sottomess li l-piena inflitta mill-Ewwel Qorti, u cioe il-multa ta' mitejn Ewro (€200) u l-penali ta' għaxar Ewro (€10) għal kull ġurnata ta' ritard biex l- appellanti jgħaddi kopja taċ-ċwievet lill-kwerelanti, kienet wisq ħarxa fiċ- ċirkostanzi; Illi l-appellanti għandu fedina penali netta, u inoltre dejjem mexa mal-obbligi kuntrattwali tiegħu, inkluż li jagħti l-aċċess għall-bejt tiegħu lis-sidien l-oħra meta jkollhom bżonn, kif huwa obbligat li jagħmel bħala s-sid tal-arja tal-blokka Illi għaldaqstant l-appellant kellu jiġi trattat b'mod iżjed idoneu meta wieħed jikkonsidra ċ-ċirkostanzi kollha tal-każ. Ikkunsidrat; Illi l-appellant permezz tal-ewwel aggravju jissottometti li l-proceduri huma difettuzi u nulli stante li l-appellant ma nghatax smiegh xieraq u ma gewx rispettati r-regoli L-appellant jibbaza dan l-aggravji fuq li filwaqt li l- prosekuzzjoni nghatat opportunita' ta' numru ta' seduti biex iressqu l-provi taghhom, wara li l-prosekuzzjoni kienet iddikjarat il-provi bhala maghmulha, f'seduta li kienet immirata ghal provi difiza u trattazzjoni u cioe' dik tas-sebgha (7) ta' Mejju tas-sena elfejn u dsatax (2019), il-kwerelant kien talab biex jixhed. Il-Qorti kienet laqghet it-talba minkejja oppozizzjoni da parti tal-appellant. In oltre', f'dik is-seduta kienet id-difiza u talbet lil Qorti sabiex fis-seduta li jmiss jitilgu jixhdu xhieda ohra u l-Qorti kienet cahdet Ghalhekk l-appellant jissottometti li s-seduta tas-sebgha (7) ta' Mejju tas- sena elfejn u dsatax (2019) kienet inflitta minn nuqqasijiet procedurali serjissimi li ksiru d-drittijiet fondamentali tal-appellanti u cahhduh milli jkollu smiegh xieraq. Mill-atti jirrizulta li fis-sitta u ghoxrin (26) ta' Frar tas-sena elfejn u dsatax (2019) l- prosekuzzjoni kienet iddikjarat li ma ghandhiex iktar provi x'tipproduci. kienet f'dik is-seduta talbet different u l-Qorti laqghet it-talba u iddifirixxiet il-kawza ghal provi difiza u trattazzjoni. Fis-seduta tas-sebgha (7) ta' Mejju tas-sena elfejn u dsatax (2019) minkejja li din is-seduta kienet skedata ghal provi difiza u trattazzjoni, skont ma jirrizulta mill-verbal, Dr John Dimitrova talab li jixhed il-kwerelant Michael Id-difiza oggezzjonat stane li l-prosekuzzjoni kienet iddikjarat li ma ghandhiex huwa car li peress li din il-kawza u l-kawza fejn l-istess kwerlelant huwa imputat kienu qeghdin jimxu flimkien pero' mhux necessarjament ghandhom l-istess provi.' Il-fatt li din il-kawza kienet qieghda timxi flimkien ma kawza ohra jirrizulta minn Fosthom il-verbal tas-seduta tat-tmintax (18) ta' Mejju tas-sena elfejn u sbatax (2017) quddiem l-Ewwel Qorti fejn Dr John Calleja Amaira talab li din il-kawza tinstema' ma kawza ohra li hemm bejn l-istess partijiet. erbatax (14) ta' Novembru tas-sena elfejn u sbatax (2017) il-partijiet kienu talbu ġej: tiegħu; provi tiegħu; differiment stante li din il-kawza hija konnessa 'mal-kawza numru 17' fuq il-lista tala-lum fl-ismijiet 'Pulizija vs Michael Pace Warrington.' Il-Qorti laqghet it-talba u ddiferiet il-kawza. tletin (30) ta' Jannar tas-sena elfejn u tmintax (2018) rega gie vverbalizzat li l-kawza miexja ma' kawza ohra u giet differita. Ghalhekk ghalkemm din il-Qorit ma tafx x'kien il-mertu tal-kawza l-ohra, huwa evidentissimu li din il-kawza kienet qieghda tinstema flimkien ma' kawza ohra u ghalhekk ma ssib xejn x'ticcensura mill-fatt li ghalkemm il- provi tal-prosekuzzjoni kienu dikjarati bhala maghluqa, il-Qorti laqghet it-talba sabiex jixhed il-kwerelant. Ligijiet ta' Malta jipprovdi li: F'dan ir-rigward, din il-Qorti taghmel referenza ghall-artikolu 374(i) tal-Kapitolu 9 tal- 'meta jidhru ż-żewġ partijiet, it-tmexxija tal-kawża għandha ssir fil-qosor u bil-fomm, fl-ordni li (i) il-kwerelant jew l-avukat jew il-prokuratur legali tiegħu jesponi l-fatt tar-reat u jġib il-provi (ii) il-kwerelat jew l-avukat jew il-prokuratur legali tiegħu jagħmel id-difiża tiegħu u jġib il- (iii) il-kwerelant jew l-avukat jew il-prokuratur legali tiegħu jista' jirreplika, u l-kwerelat jew l- avukat jew prokuratur legali tiegħu jista' jagħmel kontra-replika: Iżda l-qorti tista', għal raġuni tajba, tqassam xorta oħra l-ordni tas-smigħ tal-kawża;' (Emfazi u sottolinear ta' din il-Qorti). L-ilment tal-appellant izda ma jiqafx hemm u dan peress li fl-istess seduta li kienet skedata ghal provi difiza u trattazzjoni, wara li l-Qorti laqghet it-talba biex jixhed il- kwerelant Michael Pace Warrington u xehed l-appellant, id-difiza talbet li jitharrku s-sidien l-ohra Il-prosekuzzjoni u l-parte civile irrimettu ruhhom izda il-Qorti cahdet it- talba abbazi li 'dawn ix-xhieda kienu maghrufin mill-imputat ferm qabel is-seduta tal-lum u L-appellant fl-appell tieghu jissottometti li s-sidien l-ohra tal- blokka John Rose Apartments issemmew l-ewwel darba mill-kwerelanti waqt ix-xhieda tieghu tas-sebgha (7) ta' Mejju tas-sena elfejn u dsatax (2019) u ghalhekk qabel din id- data, l-appellant ma kellu ebda interess li jharrikom bhala xhieda tieghu. Din il-Qorti hija tal-fehma li la darba s-seduta tas-sebgha (7) ta' Mejju tas-sena elfejn u dsatax (2019) kienet skedata ghal provi difiza, mal-mument li l-Ewwel Qorti laqghet it- talba biex jixhed il-kwerelant, kien ifisser li d-difiza anke jekk f'proceduri sommarji kellha tinghata l-opportunita' li tressaq xhieda ohra f'seduta ohra u dan naturalment minhabba l-fatt li kellu jinghata zmien li jirregola d-difiza tieghu. F'kaz li din is-seduta it-talba biex jixhed il-kwerelant, f'dak il-kaz il-Qorti kien ikollha ragun li tichad it-talba Fis-sentenza fl-ismijiet 'Il-Pulizija (Maggur Noel White) Vs Charles Erhan'2 gie kkunsidrat li 'Issa huwa minnu li f' dan il-kaz ix-xhieda ma gewx ingunti biex jidhru ghal dik is-seduta, pero' il-Prosekutur kien pjenament gustifikat li jaghmel dan meta l-kawza kienet differita proprju ghal-provvediment dwar l-eccezzjoni tal- imkompretenza tal-Qorti. Ewwel Qorti dak in-nhar laqghet l-eccezzjoni tal-inkompetenza, l-kawza kienet tieqaf hemm u x- Meta wiehed iqis il-pass tac-comb li bih imxiet - jew ahjar ma imxietx - din il-kawza, din il-Qorti ma tarax li kien ser isir xi haga straordinarja kieku l-Ewwel Qorti akkordat l- ahhar differiment ghall-provi fic-cirkostanzi specjali tal- kaz.' annullat is-sentenza abbazi li dak li sar kien jammonta ghal nuqqas ta' formalita' sostanzjali fis-sens tal-artikolu 428(3) tal-Kodici Kriminali, baghtet l-atti tal-kawza lura lill-Ewwel Qorti biex il-kaz jerga' jinstema u jigi deciz mill-gdid war ali jinstemghu x- xhieda tal-Prosekuzzjoni u tad-difiza. Din il-Qorti minghajr ma bl-ebda mod tiddikjara li l-appellant ma nghatax smiegh xieraq, fid-dawl tac-cirkostanzi partikolari tal-kaz u cioe' tal-fatt li l-prosekuzzjoni 2 Deciza mill-Qorti tal-Appell Kriminali fis-27 ta' Marzu, 2008 (Appell Kriminali Numru: 428/2007) kienet inghatat numru ta' differimenti sabiex tressaq il-provi taghha bhal kif anke l- appellant inghata, u anke abbazi tal-fatt li l-Qorti laqghet it-talba sabiex jixhed il- kwerelant minkejja li l-provi tal-prosekuzzjoni kienu maghluqa, il-Qorti kellha takkolja t-talba tal-appellant sabiex ghas-seduta ta' wara jigu imharrk is-sidien l-ohra tal-blokk, ghal liema talba il-prosekuzzjoni u l-parte civile irrimettew ruhhom. Din il-Qorti tqis ic- cahda ghat-talba tal-appellant ghal differiment sabiex jitharrku is-sidien l-ohra tal- blokka bhala nuqqas ta' formalita' sostanzjali fil-procedura u sejra ghalhekk tannulla s- Ghalkemm l-appellant talab li l-atti jigu rinvijati lura lill-Ewwel Qorti, din il-Qorti tenut kont tal-fatt li l-akkuza tirrisali ghall-ghaxra (10) ta' Ottubru tas-sena elfejn u sittax (2016) u granet ta' qabel, sejra ai termini tal-artikolu 428(3) tal-Kapitolu 9 tal-Ligijiet ta' Malta tiddeciedi s-sentenza fil-mertu wara li d-difiza jkollha l-opportunita' sabiex l-ohra tal-blokka sabiex jixhdu fis-seduta sussegwentement il-kawza tithalla ghat-trattazzjoni u ghas-sentenza. Ghal dawn il-motivi, din il-Qorti taqta' u tiddeciedi billi tilqa' l-ewwel aggravju limitatment kif ikkunsidrat minn din il-Qorti, u tannulla s-sentenza appellata u tordna sabiex fis-seduta li jmiss jinstemghu s-sidien l-ohra tal-blokka kif mitlub mill-appellant quddiem l-Ewwel Qorti fis-seduta tas-sebgha (7) ta' Mejju tas-sena elfejn u dsatax (2019) b'dan li wara tithalla ghat-trattazzjoni u ghas-sentenza fil-mertu.